Fostul internațional sud-african Anele Ngcongca și-a pierdut viața în urma unui accident auto. Fotbalistul de 33 de ani se îndrepta către noul său club.
Anele Ngcongca a murit în urma unui accident auto, la doar 33 de ani. Jucătorul a fost fundaș al echipei naționale a Africii de Sud. Ngcongca călătorea pentru a semna contractul de jucător al echipei Amazulu.
Fotbalul din Africa de Sud este în doliu, după ce fostul fundaș al selecționatei "Bafana Bafana", Anele Ngcongca, a murit în urma unui accident auto, potrivit CNN. Vehiculul în care se afla fotbalistul a părăsit carosabilul și s-a răsturnat în apropierea orașului Durban, din Africa de Sud, iar acesta s-a stins din viață în urma impactului.Anele Ngcongca, care a jucat timp de 9 ani în fotbalul european, la echipa belgiană Genk, se îndrepta pentru a semna contractul cu noua sa echipă Amazulu, împrumutat de la campioana Mamelodi Sundowns.Poliția sud-africană a constatat că fotbalistul nu se afla la volan în momentul producerii accidentului și, astfel, a fost deschis un dosar pentru ucidere din culpă. Șoferul a fost transportat la spital suferind răni grave, iar medicii sunt rezervați în privința șanselor sale.A strâns 53 de meciuri pentru Africa de Sud"Azi dimineață, la ora 5, un vehicul în care se aflau 2 persoane a pierdut controlul asupra direcției de deplasare și s-a răsturnat pe autostrada N2 în apropiere de Mtunzini", a transmis șeful serviciului de poliție sud-african.Mai mult, Anele Ngcongca a bifat 53 de prezențe pentru naționala "Bafana Bafana", alături de care a participat și la Cupa Mondială din 2010, eveniment al cărei gazdă a fost chiar Africa de Sud.